કાયદાની જોગવાઈઓ અંતર્ગત આયોગમાં એક અધ્યક્ષ, ઉપાધ્યક્ષ અને ત્રણ અન્ય સભ્યો હશે. આ પ્રકારે નિયુક્ત અધ્યક્ષ, ઉપાધ્યક્ષ અને અન્ય સભ્યોની સેવા શરતો તેમજ પદની અવધિ એવી હશે, જે રાષ્ટ્રપતિ દ્વારા નક્કી કરવામાં આવશે. આયોગની પાસે પોતાની પ્રક્રિયા રેગ્યુલેટેડ કરવાનો અધિકાર હશે. આયોગને બંધારણને આધિન સામાજિક અને શૈક્ષણિક દ્રષ્ટિએ પછાત વર્ગો માટેના સુરક્ષા ઉપાય સંબંધી મામલામાં તપાસ અને દેખરેખ કરવાનો અધિકાર હશે. તે ઉપરાંત આયોગ પછાત વર્ગોના સામાજિક તેમજ આર્થિક વિકાસમાં ભાગ લેશે અને સલાહ આપશે. ઉલ્લેખનીય છે કે, રાષ્ટ્રીય પછાત વર્ગ આયોગને બંધારણી દરજ્જો આપવા સંબંધી બિલ અગાઉ લોકસભામાં પસાર થયું હતું અને રાજ્યસભાએ તેને કેટલાક ફેરફારો સાથે પસાર કર્યું.